Priekšlikums PADOMES LĒMUMS par nostāju, kura jāieņem Eiropas Savienībai par lēmumu, kuru ir pieņēmusi ES un EBTA Kopīgā tranzīta apvienotā komiteja, un par lēmumu, kuru ir pieņēmusi ES un EBTA Preču tirdzniecības formalitāšu vienkāršošanas apvienotā komiteja, par uzaicinājumiem bijušajai Dienvidslāvijas Maķedonijas Republikai pievienoties minētajām konvencijām /* COM/2015/0152 final - 2015/0077 (NLE) */





PASKAIDROJUMA RAKSTS 1. PRIEKŠLIKUMA KONTEKSTS 1.1. Priekšlikuma pamatojums un mērķi Konvencija par kopīgu tranzīta procedūru un Konvencija par preču tirdzniecības formalitāšu vienkāršošanu tika noslēgtas 1987. gada 20. maijā starp Eiropas Kopienu un EBTA valstīm. Komisijas 2001. gada paziņojumā Eiropas Parlamentam un Padomei par stratēģiju, lai sagatavotu kandidātvalstis dalībai EK un EBTA 1987. gada Konvencijā par kopīgu tranzīta procedūru un Konvencijā par formalitāšu vienkāršošanu preču tirdzniecībā, 2010. gada paziņojumā Eiropas Parlamentam un Padomei par stratēģiju, lai sagatavotu dažu kaimiņvalstu pievienošanos abām konvencijām, un Padomes 2011. gada 14. aprīļa secinājumos, kuros apstiprināta abos paziņojumos izklāstītā pieeja, ir paredzēts atbalsts vairākām valstīm to centienos pievienoties konvencijām. Mērķis ir pieņemt ES kopēju nostāju par projektu ES un EBTA Kopīgā tranzīta apvienotās komitejas Lēmumam Nr. 1/2015 un par projektu ES un EBTA Preču tirdzniecības formalitāšu vienkāršošanas apvienotās komitejas Lēmumam Nr. 1/2015, ar kuriem bijušo Dienvidslāvijas Maķedonijas Republiku uzaicina pievienoties konvencijām. 1.2. Vispārīgais konteksts Konvencija paredz pasākumus, ar kuriem vienkāršo preču kustību starp Eiropas Savienību, Islandes Republiku, Norvēģijas Karalisti, Šveices Konfederāciju un Turcijas Republiku. Bijusī Dienvidslāvijas Maķedonijas Republika ir oficiāli paudusi vēlmi pievienoties konvencijai pēc tam, kad tā ir izpildījusi juridiskās, strukturālās un informācijas tehnoloģiju prasības, kas ir pievienošanās priekšnosacījumi. Saskaņā ar 15. panta 3. punkta nosacījumiem Konvencijā par kopīgu tranzīta procedūru un 11. panta 3. punkta nosacījumiem Konvencijā par preču tirdzniecības formalitāšu vienkāršošanu ES un EBTA apvienotās komitejas ar lēmumu uzaicina trešo valsti pievienoties konvencijām, attiecīgi 3. panta 1. punkta c) apakšpunkta nozīmē un 1. panta 2. punkta nozīmē, saskaņā ar procedūru, kas ir izklāstīta attiecīgi 15.a pantā un 11.a pantā. ES un EBTA apvienotās komitejas izsaka šādus uzaicinājumus, ja valsts pierāda, ka spēj nodrošināt atbilstību sīki izstrādātiem noteikumiem par konvenciju piemērošanu. ES un EBTA kopīga transporta un preču tirdzniecības formalitāšu vienkāršošanas darba grupas pilnvarota novērtēšanas misija, kas galvenokārt izskatīja, kā tiek pielāgoti bijušās Dienvidslāvijas Maķedonijas Republikas muitas tiesību akti, veidotas procedūras pārvaldībai nepieciešamās struktūras un ieviesta jaunā datorizētā tranzīta sistēma (NCTS), kas dod iespēju piemērot kopīgu tranzīta procedūru, konstatēja, ka uzaicinājumu nosacījumi ir izpildīti. 1.3. Spēkā esošie noteikumi priekšlikuma jomā Priekšlikuma darbības jomā nav spēkā esošu noteikumu. 1.4. Atbilstība pārējiem Savienības mērķiem un politikas virzieniem Priekšlikums atbilst stratēģijai uzlabot ES konkurētspēju un veicināt ekonomikas izaugsmi. 2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMA REZULTĀTI 2.1. Apspriešanās ar ieinteresētajām personām Apspriešanās metodes, galvenās mērķnozares un vispārīgs respondentu raksturojums Apspriešanās, kurās apstiprināja projektu ES un EBTA Kopīgā tranzīta apvienotās komitejas Lēmumam Nr. 1/2015 un projektu ES un EBTA Preču tirdzniecības formalitāšu vienkāršošanas apvienotās komitejas Lēmumam Nr. 1/2015, ar kuriem bijušo Dienvidslāvijas Maķedonijas Republiku uzaicina pievienoties konvencijām, ar dalībvalstīm tika organizētas Muitas kodeksa komitejas Muitas statusa un tranzīta nodaļā un ar Konvencijas līgumslēdzējām pusēm – ES un EBTA darba grupās "Kopīgais tranzīts" un "Preču tirdzniecības formalitāšu vienkāršošana". Atbilžu kopsavilkums un tas, kā tās ņemtas vērā Labvēlīgs atzinums Ekspertu atzinumu pieprasīšana un izmantošana Neatkarīgu ekspertu atzinums nebija vajadzīgs. 2.2. Ietekmes novērtējums Pievienošanos konvencijām iespējams skatīt bijušās Dienvidslāvijas Maķedonijas Republikas pirmspievienošanās Eiropas Savienībai stratēģijas satvarā. Tās rezultātā tiks īstenota saskaņošana ar acquis communautaire tranzīta jomā. Ieviešot bijušajā Dienvidslāvijas Maķedonijas Republikā kopīgu tranzītu kā alternatīvu TIR procedūrai, turpmāk tiks atvieglots tranzīts, samazinātas izmaksas un, iespējams, palielināts tirdzniecības apjoms. 3. PRIEKŠLIKUMA JURIDISKIE ASPEKTI 3.1. Ierosināto pasākumu kopsavilkums ES un EBTA apvienotās komitejas vēlas pieņemt lēmumus un izteikt uzaicinājumus. Projekta ES un EBTA Kopīgā tranzīta apvienotās komitejas Lēmumam Nr. 1/2015 mērķis ir uzaicināt bijušo Dienvidslāvijas Maķedonijas Republiku pievienoties 1987. gada 20. maija Konvencijai par kopīgu tranzīta procedūru. Projekta ES un EBTA Preču tirdzniecības formalitāšu vienkāršošanas apvienotās komitejas Lēmumam Nr. 1/2015 mērķis ir uzaicināt bijušo Dienvidslāvijas Maķedonijas Republiku pievienoties 1987. gada 20. maija Konvencijai par preču tirdzniecības formalitāšu vienkāršošanu. Šo lēmumu projektus apstiprināja Muitas kodeksa komitejas Muitas statusa un tranzīta nodaļa un ES un EBTA kopīgā tranzīta un preču tirdzniecības formalitāšu vienkāršošanas darba grupas. Komisija tiek aicināta apstiprināt šo lēmumu projektus, izmantojot rakstisko procedūru, lai to iesniegtu Padomei kopīgas nostājas izstrādei ar mērķi tos galīgā redakcijā pieņemt ES un EBTA apvienotajās komitejās. 3.2. Juridiskais pamats 15.a pants 1987. gada 20. maija Konvencijā par kopīgu tranzītu un 11.a pants 1987. gada 20. maija Konvencijā par preču tirdzniecības formalitāšu vienkāršošanu. 3.3. Subsidiaritātes princips Priekšlikums ietilpst Eiropas Savienības ekskluzīvā kompetencē (kopējā tirdzniecības politika), tāpēc nav vajadzīga subsidiaritātes principa pārbaude (Līguma par Eiropas Savienības darbību 5. panta 3. punkts). 3.4. Proporcionalitātes princips Priekšlikums ir saskaņā ar proporcionalitātes principu šādu iemeslu dēļ. Ierosinātās darbības veids ir vienīgais iespējamais. Ierosinātās darbības veids neparedz nekādus finansēšanas izdevumus. 3.5. Juridisko instrumentu izvēle Ierosinātie juridiskie instrumenti: lēmums. Nav citu piemērotu instrumentu. 4. IETEKME UZ BUDŽETU Priekšlikums neietekmē ES budžetu. 5. PAPILDU ELEMENTIVienkāršošana Priekšlikums paredz administratīvo procedūru vienkāršošanu gan publiskā sektora iestādēm, gan privātām struktūrām un personām. Ar priekšlikumu ievieš kopīgu tranzīta procedūru visām konvencijas līgumslēdzējām pusēm. Kopīgā tranzīta procedūra atļauj vienkāršojumus attiecībā uz privātām struktūrām un personām. 2015/0077 (NLE) Priekšlikums PADOMES LĒMUMS par nostāju, kura jāieņem Eiropas Savienībai par lēmumu, kuru ir pieņēmusi ES un EBTA Kopīgā tranzīta apvienotā komiteja, un par lēmumu, kuru ir pieņēmusi ES un EBTA Preču tirdzniecības formalitāšu vienkāršošanas apvienotā komiteja, par uzaicinājumiem bijušajai Dienvidslāvijas Maķedonijas Republikai pievienoties minētajām konvencijām EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 207. pantu saistībā ar 218. panta 9. punktu, ņemot vērā Eiropas Komisijas priekšlikumu, tā kā: (1) Konvencijas starp Eiropas Ekonomikas kopienu, Austrijas Republiku, Somijas Republiku, Islandes Republiku, Norvēģijas Karalisti, Zviedrijas Karalisti un Šveices Konfederāciju par kopīgu tranzīta procedūru[1] ("Konvencija par kopīgu tranzīta procedūru") 15. panta 3. punkts apvienotajai komitejai, kas izveidota ar minēto konvenciju, piešķir pilnvaras pieņemt lēmumus par uzaicinājumiem trešām valstīm minētās konvencijas 3. panta 1. punkta c) apakšpunkta nozīmē pievienoties minētajai konvencijai saskaņā ar 15.a pantu. (2) Konvencijas starp Eiropas Ekonomikas kopienu, Austrijas Republiku, Somijas Republiku, Islandes Republiku, Norvēģijas Karalisti, Zviedrijas Karalisti un Šveices Konfederāciju par preču tirdzniecības formalitāšu vienkāršošanu[2] ("Konvencija par preču tirdzniecības formalitāšu vienkāršošanu") 11. panta 3. punkts apvienotajai komitejai, kas izveidota ar minēto konvenciju, piešķir pilnvaras pieņemt lēmumus par uzaicinājumiem trešām valstīm minētās konvencijas 1. panta 2. punkta nozīmē pievienoties minētajai konvencijai saskaņā ar 11.a pantu, (3) Ir piemēroti izstrādāt nostāju, kas Savienībai jāieņem minētajās apvienotajās komitejās par lēmumiem, ar kuriem bijušo Dienvidslāvijas Maķedonijas Republiku aicina pievienoties minētajām konvencijām. (4) Tādēļ Savienības nostājas Apvienotajā komitejā pamatā vajadzētu būt pievienotajiem lēmumu projektiem, IR PIEŅĒMUSI ŠO LĒMUMU. 1. pants Eiropas Savienības nostāja ES un EBTA Kopīgā tranzīta apvienotajā komitejā par uzaicinājumu bijušajai Dienvidslāvijas Maķedonijas Republikai pievienoties Konvencijai par kopīgu tranzīta procedūru pamatojas uz minētās ES un EBTA apvienotās komitejas lēmuma projektu, kas pievienots pielikumā. 2. pants Eiropas Savienības nostāja ES un EBTA Preču tirdzniecības formalitāšu vienkāršošanas apvienotajā komitejā par uzaicinājumu bijušajai Dienvidslāvijas Maķedonijas Republikai pievienoties Konvencijai par preču tirdzniecības formalitāšu vienkāršošanu pamatojas uz minētās ES un EBTA apvienotās komitejas lēmuma projektu, kas pievienots pielikumā. 3. pants Pēc tam, kad bijusī Dienvidslāvijas Maķedonijas Republika būs izpildījusi pievienošanās tehniskos nosacījumus, Savienības pārstāvis apvienotajās komitejās, kas minētas attiecīgi 1. un 2. pantā, ierosina lēmumus uzaicināt bijušo Dienvidslāvijas Maķedonijas Republiku pievienoties konvencijām un balsot par šiem lēmumiem saskaņā ar šā lēmuma 1. un 2. pantu. 4. pants Šis lēmums stājas spēkā 2015. gada 1. jūnijā. Briselē, Padomes vārdā — priekšsēdētājs [1] OV L 226, 13.8.1987., 2. lpp. [2] OV L 134, 22.5.1987., 2. lpp. 1. PIELIKUMS Papildinājums priekšlikumam Padomes lēmums par nostāju, kas Eiropas Savienībai jāieņem par lēmumu, kuru ir pieņēmusi ES un EBTA Kopīgā tranzīta apvienotā komiteja, un par lēmumu, kuru ir pieņēmusi ES un EBTA Preču tirdzniecības formalitāšu vienkāršošanas apvienotā komiteja, par uzaicinājumiem bijušajai Dienvidslāvijas Maķedonijas Republikai pievienoties minētajām konvencijām priekšlikums ES un EBTA Kopīgā tranzīta apvienotās komitejas Lēmumam Nr. .../2015 par uzaicinājumu bijušajai Dienvidslāvijas Maķedonijas Republikai pievienoties Konvencijai par kopīgu tranzīta procedūru APVIENOTĀ KOMITEJA, ņemot vērā 1987. gada 20. maija Konvenciju par kopīgu tranzīta procedūru[1] (“Konvencija”) un jo īpaši tās 15. panta 3. punkta e) apakšpunktu, tā kā: (1) Tirdzniecību ar bijušo Dienvidslāvijas Maķedonijas Republiku varētu labāk veicināt ar kopīgu tranzīta procedūru precēm, ko transportē starp bijušo Dienvidslāvijas Maķedonijas Republiku un Eiropas Savienību, Islandes Republiku, Norvēģijas Karalisti, Šveices Konfederāciju un Turcijas Republiku. (2) Lai īstenotu šādu procedūru, ir lietderīgi uzaicināt bijušo Dienvidslāvijas Maķedonijas Republiku pievienoties Konvencijai, IR PIEŅĒMUSI ŠO LĒMUMU. 1. pants Saskaņā ar Konvencijas 15.a pantu bijušo Dienvidslāvijas Maķedonijas Republiku jāuzaicina pievienoties Konvencijai no 2015. gada 1. jūnija. 2. pants Šis lēmums stājas spēkā tā pieņemšanas dienā. .... , 2015. gada ... Apvienotās komitejas vārdā – priekšsēdētājs 2. PIELIKUMS Projekts priekšlikums ES un EBTA Preču tirdzniecības formalitāšu vienkāršošanas apvienotās komitejas Lēmumam Nr. .../2015 par uzaicinājumu bijušajai Dienvidslāvijas Maķedonijas Republikai pievienoties Konvencijai par preču tirdzniecības formalitāšu vienkāršošanu APVIENOTĀ KOMITEJA, ņemot vērā 1987. gada 20. maija Konvenciju par formalitāšu vienkāršošanu preču tirdzniecībā[2] (“Konvencija”) un jo īpaši tās 11. panta 3. punktu, tā kā: (1) Preču apmaiņu ar bijušo Dienvidslāvijas Maķedonijas Republiku varētu labāk veicināt, vienkāršojot formalitātes, kas ietekmē preču tirdzniecību starp bijušo Dienvidslāvijas Maķedonijas Republiku un Eiropas Savienību, Islandes Republiku, Norvēģijas Karalisti, Šveices Konfederāciju un Turcijas Republiku. (2) Lai panāktu šādu vienkāršošanu, ir lietderīgi uzaicināt bijušo Dienvidslāvijas Maķedonijas Republiku pievienoties konvencijai, IR PIEŅĒMUSI ŠO LĒMUMU. 1. pants Saskaņā ar Konvencijas 11.a pantu bijušo Dienvidslāvijas Maķedonijas Republiku jāuzaicina pievienoties Konvencijai no 2015. gada 1. jūnija. 2. pants Šis lēmums stājas spēkā tā pieņemšanas dienā. .... , 2015. gada ... Apvienotās komitejas vārdā – priekšsēdētājs [1] OV L 226, 13.08.1987., 2. lpp. [2] OV L 134, 22.5.1987., 2. lpp.